આયોગના અધ્યક્ષા જાગૃતિબેન પંડયાએ જણાવ્યું હતું કે બાળકોના સંરક્ષણ માટે જુવેનાઇલ જસ્ટીસ એકટ-૨૦૧૫ કાર્યરત કરવામાં આવ્યો છે.ત્યારે દિવ્યાંગ સહિત સામાન્ય બાળકો સમાજમાં માનભેર જીવી શકે તે માટે સમગ્ર રાજયમાં આ કાયદાનો અસરકારક અમલ કરવામાં આવશે. દિવ્યાંગ તથા સામાન્ય બાળકોને આરટીઆઇ હેઠળ ખાનગી શાળાઓમાં શિક્ષણ મળી રહે તે માટે પણ આયોગ દ્વારા કામગીરી કરવામાં આવી રહી છે. રાજયના તમામ ૩૩ જિલ્લાઓમાં બાળ સંરક્ષણ આયોગની કામગીરી અંગે લોકોને જાણકારી મળી રહે તે માટે આગામી વર્ષમાં દરેક જિલ્લામાં જિલ્લા કક્ષાએ કાર્યશાળા યોજવામાં આવશે એટલું જ નહીં રાજયમાં જયાં જરૂરિયાત હશે ત્યાં ચિલ્ડ્રન હોમ ઉભા કરવામાં આવશે તેમ તેમણે જણાવ્યું હતું.